На основу члана 11. и 32. став 1. Закона о локалној самоуправи („Службени гласник РС“, број 129/07, 83/14-др. закон, 101/16-др. закон и 47/18) и члана 40. став 1. тачка 1. и члана 178. Статута општине Дољевац („Службени лист Града Ниша“, број 127/18),

Скупштина општине Дољевац, на седници одржаној дана \_\_\_\_\_2019.године, донела је

ОДЛУКУ

О ПРОМЕНИ СТАТУТА ОПШТИНЕ ДОЉЕВАЦ

Члан. 1.

У Статуту општине Дољевац („Службени лист Града Ниша“, број 127/18) у Глави

**„IV ОРГАНИ ОПШТИНЕ“,** у одељку „**2. Извршни органи општине“**

у пододељку **„б) Општинско веће“,** у члану 86. у ставу један, у тачки 9) иза речи: „ Скупштине општине“, ставља се тачка, а речи: „ради даљег извештавања у складу са законом којим се уређује правни положај јавних предузећа“, бришу се.

**У истом члану у тачки 19)**  иза речи „намене“, **додају се речи: „ и друге прописе и акате у складу са Локалним планом смањења ризика од катастрофа и Законом о смањењу ризика од катастрофа и управљању ванредним ситуацијама,“**

**У истом члану иза тачке 20) додају се нове тачке које гласе:**

21) израђује и доноси екстерни план заштите од удеса уколико се на њеној територији налази СЕВЕСО комплекс вишег реда;

22) одређује субјекте од посебног значаја за заштиту и спасавање и друга акта прописана законом.“

Досадашње тачке 21),22),23),24), и 25), у члану 86. постају тачке 23),24),25),26), и 27).

**У истој Глави, у члану 92. став 2. брише се.**

**У Глави „VI ДРУГИ ОБЛИЦИ УЧЕШЋА ГРАЂАНА У ПОСЛОВИМА ОПШТИНЕ“,** члан 127. мења се и гласи:

„Члан 127.

Јавна расправа траје најмање 7 дана.“

**У Глави** **„X АКТИ ОПШТИНЕ“,** у члану 173. у ставу 2. иза речи „законом“ додају се речи „и Статутом општине Дољевац“.

Члан 2.

У осталом делу Статут остаје непромењен.

Члан 3.

Ова промена Статута општине Дољевац, саставни је део Статута општине Дољевац („Службени лист Града Ниша“, број 127/18) и ступа на снагу осмог дана од дана објављивања у „Службеном листу града Ниша“.

Број: \_\_\_\_
Дана: \_\_\_\_\_2019.

СКУПШТИНА ОПШТИНЕ ДОЉЕВАЦ

ПРЕДСЕДНИК

Дејан Смиљковић